
MADONAS NOVADA PAŠVALDĪBAS DOMES
LĒMUMS
Madonā

2026. gada 29. septembrī			      	     		                               Nr.574
								               (protokols Nr. 13, 59. p.)

[bookmark: _Hlk171489652][bookmark: _Hlk148287975]Par dzīvokļa īpašuma Klānu iela 8 - 1, Lubāna, Madonas novads, atsavināšanu, rīkojot izsoli

Ar 30.01.2026. Madonas pašvaldības domes lēmumu Nr. 5 (protokols Nr.1, 5. p.) nolemts nodot atsavināšanai dzīvokļa īpašumu Klānu iela 8 - 1, Lubāna, Madonas novads.
[bookmark: _Hlk207892283]Dzīvoklis Klānu iela 8 - 1, Lubāna, Madonas novads ar kadastra numuru  7013 900 0317, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Lubānas pilsētas zemesgrāmatas nodalījumā Nr. 100000087356 1, kas sastāv no dzīvokļa Nr. 1 – 45,8 m2 platībā un 465/933 domājamām daļām no:
- dzīvojamās mājas ar kadastra apzīmējumu 7013 002 0063 002.
2026. gada 11. septembrī dzīvokļa īpašuma novērtēšanu ir veicis Sabiedrība ar ierobežotu atbildību “DZIETI”,  reģistrācijas Nr. 42403010964 (LĪVA profesionālās kvalifikācijas sertifikāts Nr. 83). Saskaņā ar nekustamā īpašuma novērtējumu dzīvokļa īpašuma tirgus vērtība ir  1 300,00 EUR (viens tūkstotis trīs simti euro, 00 centi).
Saskaņā ar likuma Pašvaldību likuma 10. panta pirmās daļas 16. punktu “Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.
Saskaņā ar Publiskas personas mantas atsavināšanas likuma 3. panta otro daļu “Publiskas personas mantas atsavināšanas pamatveids ir mantas pārdošana izsolē”, 4. panta pirmo daļu “[..] Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai”, 5. panta pirmo daļu “Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija”.
Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta pirmo daļu un 5. panta pirmo daļu, ņemot vērā 16.09.2026. Attīstības komitejas un 22.09.2026. Finanšu komitejas atzinumus, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Atsavināt nekustamo īpašumu Klānu iela 8 - 1, Lubāna, Madonas novads, kadastra Nr.7013 900 0317, rīkojot elektronisku izsoli ar augšupejošu soli.
2. Noteikt nekustamā īpašuma izsoles sākumcenu 1 300,00 EUR (viens tūkstotis trīs simti euro, 00 centi).
3. Apstiprināt nekustamā īpašuma elektroniskās izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

Pielikumā: Izsoles noteikumi. 


Domes priekšsēdētājs							A. Lungevičs


Čačka 28080793

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

